આણંદ જિલ્લાની સરહદ પર આવેલું અને દરિયા કિનારે વસેલું સ્થળ એટલે ખંભાત.ખંભાતની ધરતી પર આવેલું ભુવેલ ગામે ૪૨ ગામ ચરોતર કડવા પાટીદાર સમાજનું કાર્યાલય અસ્તિત્વમાં આવ્યું. સમાજ કેળવાય અને શિક્ષિત બને તેવા ઉમદા હેતુથી વર્ષ ૧૯૫૨થી બેચરદાદા, કિશોરભાઈ, મણીભાઈ સહિતના મોભીઓએ કેળવણી મંડળનું રજિસ્ટર કરાવી શરૂઆત કરી. જે શરૂઆત થયા બાદ રાહબળ મુરબ્બી સભ્યોએ સેવા સાથે સમર્પિત થઈ ખભેથી ખભો મિલાવી કેળવણી મંડળના વિકાસની દિશાને દોરવણી આપી. સેવાના ભેખધારી અને શૈક્ષણિક ક્ષેત્રે મૂલ્યનિષ્ઠ યોગદાન આપનાર ‘બેચર દાદા’ ને ‘પાટીદાર રત્ન એવોર્ડ’થી અખિલ ભારતીય કડવા પાટીદાર પરિષદ દ્વારા સન્માનવામાં આવ્યા.